

**"Концессияға беруге жатпайтын объектілердің тізбесі туралы" Қазақстан Республикасы Президентінің 2007 жылғы 5 наурыздағы № 294 Жарлығына өзгерістер енгізу туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2012 жылғы 27 сәуірдегі № 534 Қаулысы

      Қазақстан Республикасының Үкіметі **ҚАУЛЫ ЕТЕДІ:**  
      «Концессияға беруге жатпайтын объектілердің тізбесі туралы» Қазақстан Республикасы Президентінің 2007 жылғы 5 наурыздағы № 294 Жарлығына өзгерістер енгізу туралы» Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

*Қазақстан Республикасының*   
*Премьер-Министрі                           К. Мәсімов*

**Қазақстан Республикасының Президенті**  
**ЖАРЛЫҚ**

**«Концессияға беруге жатпайтын обьектілердің тізбесі туралы»**  
**Қазақстан Республикасы Президентінің 2007 жылғы 5 наурыздағы**  
**№ 294 Жарлығына өзгерістер енгізу туралы**

**ҚАУЛЫ ЕТЕМІН:**  
      1. «Концессияға беруге жатпайтын обьектілердің тізбесі туралы» Қазақстан Республикасы Президентінің 2007 жылғы 5 наурыздағы   
№ 294 Жарлығына (Қазақстан Республикасының ПҮАЖ-ы, 2007 ж.,   
№ 7, 80-құжат) мынадай өзгерістер енгізілсін:  
      жоғарыда аталған Жарлықпен бекітілген концессияға беруге жатпайтын объектілердің тізбесінде:  
      5 және 6-тармақтар мынадай редакцияда жазылсын:  
      «5. Су дайындауды және елді мекендерді сумен жабдықтауды қамтамасыз ететін объектілерді қоспағанда, ерекше стратегиялық маңызы бар су шаруашылығы құрылыстары (бөгеттер, су тораптары, басқа да гидротехникалық құрылыстар).  
      6. Қан қызметі, АИТВ/ЖИТС профилактикасы, апаттар медицинасын ұйымдастыру саласындағы қызметті жүзеге асыратын денсаулық сақтау ұйымдары.»;  
      7 және 8-тармақтар алынып тасталсын.  
      2. Осы Жарлық қол қойылған күнінен бастап қолданысқа енгізіледі.

*Қазақстан Республикасының*   
*Президенті                                 Н. Назарбаев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК